




[bookmark: _Toc177293184][bookmark: _Toc177293984][bookmark: _Toc177294215][bookmark: _Toc178043269][bookmark: _Toc179290094][bookmark: _Toc196300856]KEO LIIKMELEPING
ERITINGIMUSED
JA
LIIKMEKS ASTUMISE AVALDUS
	Kuupäev:
	

	1. poolte andmed

	KEO
	Nimi:
	Kirjandusteoste autorite, illustraatorite ja tõlkijate ühing 

	
	Registrikood:
	

	
	Aadress: 
	

	
	E-post:
	

	
	Telefon: 
	

	

	Liige
	Nimi:
	

	
	Isikukood:
	

	
	Aadress: 
	

	
	E-post: 
	

	
	Telefon: 
	

	
	Pangakonto:
	Omaniku nimi: 
	

	
	
	Pangakonto nr:
	

	
	Pseudonüüm(id): 
	

	2. TEOSED

	Kirjandusteosed (Liige on kirjanik):
	JAH/EI

	Kirjandusteostega seonduvad illustratsioonid (Liige on illustraator):
	JAH/EI

	Kirjandusteoste tõlked (Liige on tõlkija):
	JAH/EI

	3. Liikme poolt KEO-le loovutatavad õigused
Käesolevaga loovutab Liige KEO-le kõik Liikme poolt KEO liikmelepingu sõlmimise ajaks ja KEO liikmelepingu kehtivuse ajal loodud autoriõigustega kaitstavate punktis 2 nimetatud teostega (vastavalt Liikme poolt tehtud valikule) seotud järgmised õigused:

	teoste edastamine (sh otse- ja taasedastamine);
	JAH/EI

	teoste avalik esitus 
	JAH/EI

	teoste laenutamine (e- ja audioraamatutena, tulevikus ka paberraamatutena);
	JAH/EI

	teoste üldsusele kättesaadavaks tegemine veebis (sh kaubanduskäibest väljas olevate teoste digiteerimine);
	JAH/EI

	teoste reprodutseerimine teksti- ja andmekaeveks
	JAH/EI

	teoste reprodutseerimine muul eesmärgil (v.a kirjastamine)
	JAH/EI

	teoste isiklikeks vajaduseks reprodutseerimine (erakopeerimistasu)
	JAH/EI

	teoste eksponeerimine
	JAH/EI

	4. lepingu tingimused

	Käesoleva lepingu lahutamatuks osaks on KEO liikmelepingu üldtingimused, mis on esitatud järgnevatel lehekülgedel. Lepingu allkirjastamisega kinnitab Liige, et on viidatud üldtingimustega tutvunud ning nõustub nende sisu ja kohaldumisega käesolevale liikmelepingule.

	5. KEO liikmeks saamise avaldus 

	Käesoleva lepingu allkirjastamisega avaldab Liige KEO juhatusele soovi astuda KEO liikmeks vastavalt KEO põhikirja punktile 3.5.

	6. NÕUSOLEK AUTORIHÜVITUSFONDILE ANDMETE EDASTAMISEKS

	Käesolevas osas annab Liige nõusoleku, et Sihtasutus Autorihüvitusfond (registrikood: 90008353) edastab KEO-le järgmised Autorihüvitusfondi juures Liikme kohta registreeritud andmed ja teoste andmed:
(a) Liikme eesnimi ja perekonnanimi;
(b) Liikme aadress (tänav, maja, korter, linn, postiindeks);
(c) Liikme e-posti aadress;
(d) Liikme telefoninumber;
(e) Liikme pangakonto andmed (IBAN);
(f) Liikme autorinimi (eesnimi ja perekonnanimi) ja pseudonüüm(id), mille all on teosed avaldatud;
(g) Autorihüvitusfondi juures Liikme nimele registreeritud teoste andmed.
Liige on teadlik, et eelnimetatud andmete edastamine on vajalik KEO-le Lepingust tulenevate kohustuste täitmiseks, sealhulgas Liikme teoste ja Õiguste haldamiseks ning tasude kogumiseks ja väljamaksmiseks. Nõusolek kehtib Lepingu kehtivuse ajal ning Liikmel on õigus nõusolek igal ajal tagasi võtta, teavitades sellest KEO-d kirjalikku taasesitamist võimaldavas vormis, kusjuures nõusoleku tagasivõtmine ei mõjuta enne tagasivõtmist toimunud andmeedastuse õiguspärasust.

	Liige annab nõusoleku Autorihüvitusfondile andmete edastamiseks KEO-le:
	JAH/EI

	POOLTE ALLKIRJAD:

	[Liikmekandidaadi nimi]


[allkirjastatud digitaalselt]
___________________________
	Kirjandusteoste autorite, illustraatorite ja tõlkijate ühing

[allkirjastatud digitaalselt]
___________________________
[nimi], juhatuse liige




KEO LIIKMELEPING
ÜLDTINGIMUSED
1. ÕIGUSLIK RAAMISTIK
7.1 KEO liikmeleping (edaspidi „Leping“) koosneb käesolevatest üldtingimustest (edaspidi „Üldtingimused“) ning Kirjandusteoste autorite, illustraatorite ja tõlkijate ühingu (edaspidi „KEO“) ja KEO liikmeks vastu võetud füüsilisest isikust autori (edaspidi „Liige“) vahel individuaalselt kokku lepitud Lepingu eritingimustest („Eritingimused“).
7.2 KEO liikmeks astumise tingimused on toodud KEO põhikirjas ning vastavalt KEO põhikirjale sõlmib KEO liikmeks vastuvõetav isik KEO-ga liikmelepingu. KEO liikmeks astumiseks ning KEO liikmelepingu sõlmimiseks esitab liikmekandidaat KEO juhatusele tema poolt allkirjastatud Lepingu, mille Eritingimustes sisaldub tema avaldus KEO liikmeks saamiseks. 
7.3 Liige kohustub Lepingu kehtivuse ajal järgima ja täitma KEO põhikirjast liikmetele tulenevaid kohustusi ning KEO juhtorganite seaduslikke otsuseid.
8. Lepingu eesmärk
8.1 Lepingu eesmärgiks on anda KEO-le ainuõigus Liikme Lepingu Eritingimuses määratletud teostega seotud varaliste õiguste („Õigused“) kollektiivseks teostamiseks ning määrata kindlaks KEO poolt teostatavad Liikme varalised autoriõigused, vastavate õigustega seotud teosed ja teoste kategooriad ning territooriumid, kus neid on lubatud KEO-l teostada.
9. [bookmark: _Toc235596687][bookmark: _Toc177293184_Copy_1][bookmark: _Toc177293984_Copy_1][bookmark: _Toc177294215_Copy_1][bookmark: _Toc178043269_Copy_1][bookmark: _Toc179290094_Copy_1][bookmark: _Toc196300856_Copy_1]lepingu sõlmimine ja jõustumine
9.1 Lepingu allkirjastamisega kinnitab Liige, et: 
9.1.1 tal on kõik õigused (sh piisav õigus- ja teovõime) Lepingu sõlmimiseks ning sellest tulenevate kohustuste täitmiseks ja õiguste realiseerimiseks;
9.1.2 ta ei ole loovutanud oma käesoleva Lepingu alusel KEO-le loovutatavaid õigusi mistahes kolmandale isikule ning ta ei ole sõlminud kolmanda isikuga lepingut, mis takistaks temaga Lepingu sõlmimist või piiraks KEO-l teostada mistahes Lepingust tulenevaid õigusi;
9.1.3 ta on tutvunud KEO põhikirjaga ning vastab KEO põhikirjas sätestatud nõuetele ja liikmeks saamise eeldustele.
9.2 [bookmark: _Ref227173041]Leping jõustub alates Liikme KEO liikmeks saamise päevast.
10. loovutatavad õigused ja nende teostamise ulatus
10.1 Liige loovutab Lepingu kehtivuse perioodiks KEO‑le temale kuuluvate Lepingu Eritingimuses määratletud Õiguste teostamise ainuõiguse Lepingus toodud ulatuses.
10.2 Liige on teadlik, et perioodil, mil tema Õiguste teostamise ainuõigus on loovutatud Lepingu alusel KEO‑le, ei teosta Liige neid Õigusi ise ega saa neid Õigusi üle anda ega lubada nende kasutamist ühelegi kolmandal isikul.
10.3 Liige loovutab KEO-le Eritingimustes nimetatud Õiguste teostamise õiguse nii Eesti Vabariigi territooriumil kui ka kogu mujal maailmas.
10.4 Liikmel on Lepingu kehtivuse perioodil õigus teha muudatusi KEO-le loovutatud ning Eritingimustes nimetatud Õiguste kategooriate ja territoriaalse kehtivuse osas. Oma vastavast soovist tuleb Liikmel teavitada KEO-d kirjalikult misjärel sõlmivad pooled vastav Lepingu muudatuse.
11. KOGUTUD TASUDE VÄLJAMAKSMINE
11.1 KEO jaotab ja maksab KEO poolt kogutud tasud Liikmetele välja vastavalt KEO üldkoosoleku poolt KEO juhatusele antud suunistele ning vastavalt nendele suunistele tehtud KEO juhatuse otsusele hiljemalt üheksa kuu möödudes selle majandusaasta lõpust, kui Lepingu alusel KEO-le loovutatud Õigustest saadav tasu koguti.
11.2 KEO‑l on õigus KEO vahendusel kogutavalt ja väljamakstavalt tasult kinni pidada haldustasu ja muud mahaarvamised ulatuses, mis on kinnitatud KEO üldkoosoleku poolt.
11.3 Väljamakstav tasu kantakse Liikme Eritingimustes märgitud pangakontole.
12. teabe ESITAMINE
12.1 Liige on kohustatud KEO-d viivitamata teavitama, kui ta on astunud samaaegselt mõne teise samadel eesmärkidel tegutseva kollektiivse esindamise organisatsiooni liikmeks või on andnud mõnele teisele organisatsioonile õiguse esindada end samade varaliste õiguste või teoste osas samal territooriumil.
12.2 Liikmel on õigus kord aastas saada KEO-lt tasude kogumist, väljamaksmist ning arvestamist puudutavat teavet, sealhulgas tema teostega seoses laekunud autoritasu ja tema teoste kasutamise kohta.
13. LEPINGU LÕPPEMINE
13.1 [bookmark: _Ref227184113]Leping lõpeb alates hetkest kui lõpeb Liikme KEO liikmelisus.
13.2 Lepingu lõppemisel loetakse Lepingu alusel KEO-le loovutatud Õigused vastavas mahus tagasi üle läinuks Liikmele või Liikme surma korral tema pärijatele.
14. isikuAndmete töötlemine
14.1 Lepingu allkirjastamisega kinnitab Liige, et ta on tutvunud KEO privaatsusteatisega, mis on kättesaadav [●], ning annab KEO-le õiguse tema isikuandmete töötlemiseks Lepingu täitmiseks vajalikus ulatuses ja eesmärgil, sealhulgas Liikme teoste ja Õiguste haldamiseks, tasude kogumiseks, jaotamiseks ja väljamaksmiseks ning Liikme teavitamiseks. Isikuandmete töötlemise täpsemad tingimused, sealhulgas töödeldavate andmete kategooriad, töötlemise eesmärgid, säilitamistähtajad ja Liikme õigused, on sätestatud KEO privaatsusteatises.
15. [bookmark: _Toc1465130][bookmark: _Toc39755941]TAHTEAVALDUSED JA TEATED
15.1 [bookmark: _Hlk38314365]Lepingu alusel või selle täitmisega seoses poolele tehtav tahteavaldus või teade, mille tegemiseks ei ole Lepingus ette nähtud erikorda, tehakse kirjalikku taasesitamist võimaldavas vormis ning see tuleb saata Eritingimustes nimetatud e-posti aadressile. Tahteavaldus või teade, mis tuleb teha kirjalikult, loetakse nõuetekohaselt tehtuks, kui see on kirjalikus vormis antud üle saajale isiklikult või saadetud tähitud kirjaga Eritingimustes nimetatud aadressile või saadetud digitaalselt allkirjastatud dokumendina Eritingimustes nimetatud e-posti aadressile.
15.2 Eritingimustes nimetatud kontaktandmete ja mistahes muude andmete (sh pangakonto numbri) muutumise korral kohustub pool sellest teavitama teist poolt viivitamatult ning vastavad andmed loetakse muudetuks alates teate kätte saamisest teise poole poolt.
16. [bookmark: _Toc1465134][bookmark: _Toc39755942][bookmark: _Toc235596687_Copy_1]kohalduv õigus ja kohtuallvus
16.1 Lepingule kohaldatakse Eesti Vabariigi õigust.
16.2 Lepingust tekkivad erimeelsused lahendatakse pooltevahelise läbirääkimise teel. Erimeelsused, mida ei õnnestu lahendada läbirääkimiste teel, kuuluvad lahendamisele Eesti Vabariigi kohtutes, millest Harju Maakohus on esimese astme kohtuks.
17. [bookmark: _Hlk38310715]ÜLDtingimuste muutmine
17.1 Kui see on vajalik tulenevalt seaduse (sealhulgas autoriõiguse seaduse) muudatustest, KEO tegevuse põhimõtete või töökorralduse muutmisest või muul sarnasel põhjusel, on KEO‑l õigus Üldtingimusi ühepoolselt muuta, kusjuures muudetud Üldtingimused jõustuvad alates uuest majandusaastast.. Üldtingimuste muudatused, mis on viivitamatult vajalikud selleks, et tagada KEO tegevuse vastavaus seadusele, jõustuvad KEO poolt määratud ajal. Üldtingimuse muudatustest on KEO kohustatud Liiget ette teavitama ning esitama Liikmele uued Üldtingimused. 
17.2 Juhul kui Liige ei nõustu KEO ühepoolse Üldtingimuste muudatusega, on Liikmel õigus kooskõlas põhikirjaga KEO liikmeskonnast välja astuda, millisel juhul lõpeb Leping vastavalt Eritingimuste punktile 7.1.

